PolyAgent/wiki_georgian_en_parallel_20231101 huggingface dataset:
სალავათი (ქალაქი)

სალავათი (ქალაქი)
სალავათი — ქალაქი ბაშკირეთში. 2010 წლის მონაცემებით მისი მოსახლეობა შეადგენს 156,095 ადამიანს.
ისტორია
ქალაქ სახელი ბაშკირეთის ეროვნული გმირის სალავათ იულაევის პატივსაცემად ჰქვია. ის დაარსდა 1948 წელს და ქალაქის სახელი მიენიჭა 1955 წელს.
სტატუსი
სალავათს აქვს ფედერალური მნიშვნელობის ქალაქის სტატუსი. ქალაქი გაერთიანებულია სალავათის უბანულ ოკრუგში.
დამეგობრებული ქალაქები
სალავატი დამეგობრებუულია შემდეგ ქალაქებთან:
ბირსკი, (2009)
პორვო, (2007)
ლიტერატურა
Калимуллин Б. Г., Салават. Планировка и застройка города, ред. Н. А. Пекарева ; Акад. строительства и архитектуры. СССР М. Госстройиздат, 1962. 60 с.
"Салават". Серия "Города нашей республики". Уфа. Башкирское книжное издательство. 1965.
Города России. Энциклопедия — М.: Большая Российская Энциклопедия. И. Кондратьева. 1994.
რესურსები ინტერნეტში
Администрация городского округа город Салават Республики Башкортостан
სქოლიო
ბაშკირეთის ქალაქები
Two Worlds

Two Worlds — ინგლისელი მომღერალ და სიმღერების ავტორ ფილ კოლინზის 2000 წლის სინგლი.იგი შეტანილია ანიმაციურ ფილმში ტარზანი. ფილმში იგი სულ 3-ჯერ ჟღერს.
სიმღერები
Two Worlds
You'll Be in My Heart
2000 წლის სინგლები
ფილ კოლინზის სიმღერები
ევროვიზიის სიმღერის კონკურსის გამარჯვებულები

ევროვიზიის სიმღერის კონკურსის გამარჯვებულები
ევროვიზიის სიმღერის კონკურსის ჩატარების განმავლობაში, 1956 წლიდან შეჯიბრის გამარჯვებულები ხდებოდნენ მონაწილეები 23 ქვეყნიდან. 1969 წელს გამარჯვებული გახდა 4 ქვეყანა.
გამარჯვებულთა სია
გამარჯვების რაოდენობა ქვეყნების მიხედვით
{| class="wikitable" width=100 %
|-
!მონაწილე ქვეყანა
!გამარჯვება
!კონკურსები
|-
|
|7
|1970, 1980, 1987, 1992, 1993, 1994, 1996
|-
|
|rowspan="3"|5
|1958, 1960, 1962, 1969, 1977
|-
|
|1961, 1965, 1972, 1973, 1983
|-
|
|1967, 1969, 1976, 1981, 1997
|-
|
|rowspan="2"|4
|1974, 1984, 1991, 1999
|-
|
|1957, 1959, 1969, 1975
|-
|
|rowspan="2"|3
|1978, 1979, 1998
|-
|
|1985, 1995, 2009
|-
|
|rowspan="4"|2
|1963, 2000
|-
|
|1964, 1990
|-
|
|1956, 1988
|-
|
|1968, 1969
|-
|
|rowspan="13"|1
|1966
|-
|
|1971
|-
|
|1982
|-
|
|1986
|-
|
|1989
|-
|
|2001
|-
|
|2002
|-
|
|2003
|-
|
|2004
|-
|
|2005
|-
|
|2006
|-
|
|2007
|-
|
|2008
|-
| აზერბაიჯანი
|2011
|-
რესურსები ინტერნეტში
http://www.esctoday.com
http://www.eurovision.tv
ევროვიზიის სიმღერის კონკურსი
1220-იანები

1220-იანები
პოლიტიკა
ეკონომიკა
კულტურა
ქართული ადრეულა

ქართული ადრეულა — ქართული თეთრყურძნიანი სელექციური სასუფრე ვაზის ჯიში.
გამოყვანილია მებაღეობა-მევენახეობისა და მეღვინეობის სამეცნიერო-კვლევით ინსტიტუტში დიმიტრი ტაბიძის მიერ. მშობელ წყვილებად გამოყენებულია მადლენ ანჟევინი და აგნოსტეგა.
ბოტანიკური აღწერა
ზრდასრული ფოთოლი საშუალო ზომისაა, მომრგვალო ან განივოვალური ფორმის. სამ-ხუთნაკვთიანი. ფოთლის ფირფიტის ქვედა მხარე ხასიათდება ძალიან თხელი შებუსვით. ყვავილი ორსქესიანია. მტევანი საშუალო ან საშუალოზე მცირე ზომისაა, ცილინდრულ-კონუსური ან კონუსური ფორმის, საშუალო ან საკმაოდ კუმსი. მარცვალი საშუალო ზომისაა, თხელკანიანი, წვნიანი, სასიამოვნო ტკბილი გემოთი. ყურძენი სრულ სიმწიფეში სექტემბრის პირველ რიცხვებში შედის.
ვაზი საშუალოზე ძლიერი ზრდისა და საშუალომოსავლიანია. მტევნის საშუალო წონა 90-150 გრამია, ყურძნის საჰექტარო მოსავლიანობა კი 7.5-8.0 ტონა.
გამოიყენება სასუფრე ყურძნად.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 558
ვაზის თეთრყურძნიანი სელექციური სასუფრე ქართული ჯიშები
ვედრების ღვთისმშობლის ეკლესია

ვედრების ღვთისმშობლის ეკლესია — ეკლესია ქარელის მუნიციპალიტეტის სოფელ ვედრებაში. მდებარეობს სოფლის დასავლეთით, მთის ფერდობზე, სასაფლაოს ტერიტორიაზე. ეკლესიაზე გაირჩევა ორი სამშენებლო ფენა. თავდაპირველი ნაგებობა სტილისტური ნიშნებით თარიღდება IX-X საუკუნეებით. ნაშენია კარგად გათლილი ქვიშაქვის კვადრებით, წყობის რიგების ჰორიზონტალობა დაცულია მკაცრად. გვიანდელ ფეოდალურ ხანაში ეკლესიის მნიშვნელოვანი ნაწილი განსხვავებული საშენი მასალით განუახლებიათ. ამის შედეგად ნაგებობას თავდაპირველი სახე რამდენადმე შეცვლილი აქვს. სავარაუდოა, რომ ამავე ხანებშია მიშენებული ჩრდილოეთ მხრიდან რამდენიმე სწორკუთხა სათავსი.
ეკლესია დარბაზულია (10,6 X 6 მ). შესასვლელი ორია — სამხრეთით (შემორჩენილია წირთხლის ქვა) და დასავლეთით (მოგვიანებით შეუვიწროებიათ და დაუდაბლებიათ). ნახევარწრიული აფსიდის ღერძზე ფართო თაღოვანი სარკმელი იყო (შემორჩენილია თაღის მოხაზულობა). შეკეთების დროს სარკმელი დაუპატარავებიათ. სარკმლის ორივე მხარეს, იატაკიდან დაახლოებით 1,6 მეტრის სიმაღლეზე, თითო მაღალი სწორკუთხა ნიშია (მოგვიანებით ამოუქოლიათ). ამ ნიშების ქვემოთ, თითქმის იატაკის დონეზე, კიდევ თითო სწორკუთხა ღრმა ნიშია. აფსიდში, სამხრეთით (იატაკიდან დაახლოებით 4 მეტრის სიმაღლეზე) შემორჩენილია მოზრდილი სარეზონატორო ქვევრების ნაშთები. დარბაზის კამარა ეყრდნობა კრონშტეინებზე შედგმულ საბჯენ თაღს (მცირე ნაწილი შემორჩენილია ჩრდილოეთის კედელზე).
ეკლესიის ჩრდილოეთ კედელში საკურთხევლის კუთხესთან, გაჭრილია ჩრდილოეთის სწორკუთხა სათავსში (სამკვეთლო) შესასვლელი თაღოვანი კარი. სათავსს აღმოსავლეთით და დასავლეთით თითო სარკმელი აქვს. სამხრეთის კედელში ორი მცირე სწორკუთხა ნიშია. სათავსი გადახურულია უსწორო შეისრული სხმული კამარით.
ტაძრის აღდგენა განხორციელდა მეუფე იობის ლოცვა-კურთხევით 2001-2007 წლებში, მანვე 2007 წლის 29 სექტემბერს ტაძარი აკურთხა დედათა მონასტრად. ქტიტორები არინ თამაზ-გიორგი სურამელი და მაია მწარიაშვილი.
ლიტერატურა
ქარელის მუნიციპალიტეტის ტაძრები
ღვთისმშობლის სახელობის ეკლესიები
როუტერი

როუტერი ან მარშრუტიზატორი — ქსელური მოწყობილობა, რომლის ფუნქციაა განსხვავებული ქსელების ერთმანეთთან დაკავშირება (განსხვავებულ ქსელებში იგულისხმება ქსელები, რომლებსაც გააჩნიათ სხვადასხვა ქსელის მისამართები).
მარშრუტიზატორის კიდევ ერთი მთავარი ფუნქცია არის განსაზღვროს მარშრუტი სხვადასხვა ქსელებს შორის ინფორმაციის გადაცემისას და უზრუნველყოს გადაცემის სანდოობა (შესაბამისი პროტოკოლების სტეკის საშუალებით).
რესურსები ინტერნეტში
Internet Engineering Task Force, the Routing Area
Network Router Analyzer
კომპიუტერული ქსელები
ჭაობი

ჭაობი — დედამიწის ზედაპირის განსაკუთრებული ტიპი, რომლისთვისაც დამახასიათებელია უტორფო ან ტორფიანი, მუდმივად ტენიანი გრუნტი და სპეციფიკური მცენარეულობა, რომელშიც გაბატონებულია ჰელოფიტები. ჭაობი, მარში, ჭანჭრობი, ტბისა და მდინარის დატბორილი ნაპირები, ესტუარი – ყველა დაჭაობებული ტერიტორიაა. ისინი მრავალ ჰაბიტატს ქმნიან მცენარეებისა და ცხოველებისთვის, რომლებიც ღრმა წყლებში და მშრალ ხმელეთზე ვერ ცხოვრობენ. ფრინველებისთვის იდეალური ადგილია: ბინადრობს უამრავი თევზი, მცენარეები და მწერი, რაც მათ საკვებ ბაზას შეადგენს; ყველგან ხარობს ლელქაში და ჭილი ბუდის გასაკეთებლად. მდინარეები გამუდმებით ლექავს მოტანულ ნაშალ მასალას, ტალახში მცენარეულობა იზრდება, ამიტომ დაჭაობებული ადგილები დროთა განმავლობაში ნელ-ნელა იერ-სახეს იცვლის. ბევრ მათგანს საფრთხე ემუქრება, რადგან ჯერ ამოაშრობენ, შემდეგ კი ფერმერული და სატყეო მეურნეობისათვის ან სამშენებლო უბნებად იყენებენ. ზოგი ჭაობი პარაზიტი მწერების, მაგალითად ქინქლების, შესამცირებლად დააშრეს.
ლიტერატურა
საყმაწვილო ენც. დედამიწა, გამომც. პალიტრა L, 2010
ფიზიკური გეოგრაფია
სათავე

სათავე (ყოფილი სოხუმჰესი) - სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ახალშენის თემი), მდინარე აღმოსავლეთ გუმისთის ხეობაში. ზღვის დონიდან 580 მ, სოხუმიდან 27 კმ. 2008 წლიდან ოკუპირებულია რუსეთის ფედერაციის მიერ
ლიტერატურა
სქოლიო
ახალშენის თემის სოფლები (სოხუმის მუნიციპალიტეტი)
Santa Bárbara, Nariño

Santa Bárbara, Nariño
Santa Bárbara is a town and municipality in the Nariño Department, Colombia. Its municipal seat is known as Iscuandé.
Climate
Santa Bárbara has a tropical rainforest climate (Köppen Af) with very heavy rainfall year-round.
References
Municipalities of Nariño Department
Canápolis, Bahia

Canápolis, Bahia is a municipality in the state of Bahia in the North-East region of Brazil.
See also
List of municipalities in Bahia
References
Municipalities in Bahia
ტატო აბუსელიძე

ტატო აბუსელიძე
ამირან 'ტატო' აბუსელიძე (დ. 16 მარტი, 1993) — ქართველი ფეხბურთელი, ბათუმის „დინამოს“ თავდამსხმელი.
რესურსები ინტერნეტში
პროფილი Transfermarkt-ზე
პროფილი Soccerway-ზე
დაბადებული 1993
ქართველი ფეხბურთელები
ბათუმის ადელის ფეხბურთელები
ბათუმის დინამოს ფეხბურთელები
დაბადებული 16 მარტი
ედუარდო პონდალი

ედუარდო პონდალი
ედუარდო მარია გონსალეს-პონდალ აბენტე (დ. 8 თებერვალი, 1835 — გ. 8 მარტი, 1917) — გალისიელი პოეტი რომელიც წერდა გალისიურ და ესპანურ ენებზე.
ედუარდო წარმოშობით ესპანურ-პორტუგალიური თავადური გვარის იყო და ყველაზე უმცროსი ვაჟი შვიდშვილიანი ოჯახიდან. სწავლობდა ლათინურ ენას და ფილოსოფიას.
1860 წელს ედუარდომ დაასრულა სწავლა და სამუშაოდ ესპანურ ჯარში წავიდა სადაც ექიმად მუშაობდა. ასევე მან გამოაქვეყნა მისი ნამუშევარი „A Campana de Anllóns“ რომელიც იყო მისი პირველი გალისიურენოვანი ნაშრომი. მოგვიანებით ედუარდო გაეცნო ჯეიმზ მაკფერსონის პოეზიას და გადაწყვიტა გალისიელი ხალხის ბარდი გამხდარიყო. მისი შექმნილია გალისიის ჰიმნიც.
ედუარდო მედგრად სცდილობდა დაეცვა გალისიური ენა და კულტურა. გარდაიცვალა ლა-კორუნიაში 1917 წელს.
ლიტერატურა
FORCADELA, Manuel y PENA XOSÉ RAMÓN, Estudos sobre Os Eoas de Eduardo Pondal, Ed. Sotelo Blanco, Santiago de Compostela, 2005
სქოლიო
დაბადებული 1835
გარდაცვლილი 1917
გალისიელი მწერლები
კონტინენტის წყალქვეშა კიდე

კონტინენტის წყალქვეშა კიდე — მსოფლიო ოკეანის ფსკერის პერიფერიული ნაწილი, რომელიც რელიეფით და გეოლოგიური თვალსაზრისით ხმელეთის გაგრძელებას წარმოადგენს. კონტინენტის წყალქვეშა კიდის საერთო ფართობია დაახლოებით 81,5 მლნ. კმ². იგი შედგება შელფის, კონტინენტური კალთისა და კონტინენტის ძირისაგან. ეს უკანასკნელი ორგანული სამყაროს სიღარიბით ოკეანის საგებს უახლოვდება. რადგან კონტინენტის ძირი ყველგან არ არის გამოხატული, ზოგი მკვლევარი კონტინენტის წყალქვეშა კიდის საზღვარს უშუალოდ კონტინენტური კალთის ძირში ატარებს. ხმელეთის სიახლოვის გამო კონტინენტის წყალქვეშა კიდეზე (განსაკუთრებით შელფსა და კონტინენტის ძირზე) დიდი რაოდენობით გროვდება ტერიგენული მასალა.
კონტინენტის წყალქვეშა კიდე წარმოადგენს კონტინენტის ნაწილს, რომელიც განლაგებულია ოკეანის დონეზე დაბლა. ხასიათდება დედამიწის ქერქის კონტინენტური ტიპით. იკავებს დედამიწის ზედაპირის ფართობის დაახლოებით 14 %-ს. ხმელეთის პლატფორმულ მონაკვეთებთან შედარებით, გრანიტული ფენა კონტინენტის წყალქვეშა კიდის ფარგლებში ნაკლები სიმძლავრისაა, ხოლო კონტინენტის ძირის საზღვართან ოკეანის საგებთან ერთად სრულებით ხდება მისი ამოსოლვა, რომელიც ამ მხრივ, ადგილს ოკეანის დედამიწის ქერქს უთმობს. კონტინენტის წყალქვეშა კიდე იკავებს წყნარი ოკეანის ტერიტორიის 10 %-ს.
კონტინენტის წყალქვეშა კიდეზე აქტიურად მიმდინარეობს წყალქვეშა პროცესები (ტალღების მოქმედება, მიქცევა და მოქცევა, სიმღვრივის ნაკადები, დინება და სხვა). ტექტონიკური თვალსაზრისით, კონტინენტის წყალქვეშა კიდე ჩვეულებრივ მიეკუთვნება კონტინენტურ ბაქნებს, თუმცა ადგილ-ადგილ შეინიშნება სეისმურობისა და ახალგაზრდა ვულკანიზმის გამოვლინებები. კონტინენტის წყალქვეშა კიდე ოკეანის წყლებითაა დაფარული.
კონტინენტის წყალქვეშა კიდე გამოირჩევა ფსკერული ნალექების დიდი სიჭრელით, განსაკუთრებით შელფის ფარგლებში, რაც აიხსნება არა მხოლოდ ფაციალური ვითარების მრავალფეროვნებით, არამედ შელფზე სუბაერალური გენეზისის რელიქტური დანალექების ფართო გავრცელებითაც. კონტინენტის წყალქვეშა კიდე მსოფლიო ოკეანის ფსკერის ათვისებისათვის მეტად ხელმისაწვდომი რაიონია, სადაც მოიპოვებენ ნავთობსა და ბუნებრივ აირს (შელფზე).
რესურსები ინტერნეტში
სქოლიო
ნაპირთმცოდნეობა
სანაპიროსა და ოკეანური რელიეფის ფორმები
ფილიპ ნუარე

ფილიპ ნუარე (დ. 1 ოქტომბერი, 1930, ლილი, საფრანგეთი — გ. 23 ნოემბერი, 2006, პარიზი) — ფრანგი მსახიობი.
ბიოგრაფია
საბაკალავრო გამოცდებში რამდენჯერმა ჩავარდნის შემდეგ ნუარემ თეატრის შესწავლა გადაწყვიტა. განათლება მიიღო აღმოსავლეთის დრამატულ ცენტრში (Centre Dramatique de l'Ouest) და შემდეგ შვიდი წლის განმავლობაში სახალხო თეატრთან ერთად მგზავრობდა ტურებზე. აქვე შეხვდა მის მომავალ მეუღლეს მონიკ შუმეს, რომელთანაც 1962 წელს იქორწინა. ამ დროს იწყებს ღამის კლუბების კომედიანტის კარიერას ჟან-პიერ დარასთან დუეტში.
კინოეკრანებზე მისი დებიუტი შედგა 1956 წელს აგნეს ვარდას ფილმში "La Pointe Courte", თუმცა ხელმეორედ 1960 წლამდე აღარ გამოჩენილა. 1962 წელს „ტერეზა დექეიროში“ მისი როლის შემდეგ ის უკვე სამუდამოდ იმკვიდრებს ადგილს ფრანგულ ეკრანზე, თუმცა მთავარ როლში მხოლოდ 1966 წელს ჩნდება ჟან-პოლ რაპენოს ფილმში "La Vie de château". 1967 წელს "Alexandre le Bienheureux"-ში შესრულებით საფრანგეთში ვარსკვლავი ხდება. ამ დროისთვის ის უკვე მთელ დროს ეკრანს უთმობს. მას არ შეეძლო რომანტიკული გმირების როლების თამაში, ამიტომ ძირითადად ყოველდღიური ხასიათებით იყო დაკავებული, თუმცა მათ შორის იყო რამდენიმე კრიტიკული როლიც, როგორიცაა La Grande Bouffe, ფილმი ზედმეტი ჭამით თვითმკვლელობის შესახებ, რომელმაც სკანდალი გამოიწვია კანის ფესტივალზე 1973 წელს.
პირველი სეზარი 1976 წელს მიიღო როლისთვის Vieux Fusil-ში. მეორე სეზარი 1990 წელს მოვიდა ფილმში La Vie et rien d'autre. საერთაშორისო ეკრანებზე ყველაზე უკეთ ცნობილია როლებისთვის ფილმებში - „ახალი კინოთეატრი პარადიზო“ და Il Postino.
გარდაიცვალა 2006 წლის 23 ნოემბერს კიბოს დაავადებით.
ფილმოგრაფია
რესურსები ინტერნეტში
ფრანგი მსახიობები
დაბადებული 1 ოქტომბერი
დაბადებული 1930
გარდაცვლილი 23 ნოემბერი
გარდაცვლილი 2006
სეზარის მფლობელი კინომსახიობები
თბილისობა

თბილისობა
„თბილისობა“ — ყოველწლიური საშემოდგომო დღესასწაული ქალაქ თბილისში. პირველად აღინიშნა 1979 წლის 28 ოქტომბერს. 1990-იანი წლების დასაწყისში პაუზის შემდეგ, დღესასწაული 1995 წელს კვლავ განახლდა და მას შემდეგ ყოველწლიურ ტრადიციად იქცა.
ტრადიციულად, დღესასწაული ოქტომბრის ბოლო (ან ბოლოსწინა) შაბათ-კვირას ტარდება და ორ დღეს გრძელდება. ფესტივალის ფარგლებში ეწყობა სხვადასხვა კულტურული ღონისძიებები, სპორტული შეჯიბრებები, ქართული და ეთნიკური უმცირესობების ხალხური შემოქმედების კონცერტები და გამოფენა-გაყიდვები, სასოფლო-სამეურნეო ბაზრობები. ღონისძიებების ეპიცენტრია ძველი თბილისი — დედაქალაქის ისტორიული ნაწილი. ამავე დღეს სხვადასხვა სფეროში მოღვაწე გამოჩენილ ადამიანებს ენიჭებათ თბილისის საპატიო მოქალაქის წოდება.
რესურსები ინტერნეტში
თბილისობა . თბილისის მერიის ვებ-საიტი.
სქოლიო
საქართველოს დღესასწაულები
თბილისი
Hung Up

Hung Up — ამერიკელი მომღერალ-კომპოზიტორ მადონას, სტიუარტ პრაისის, ბენი ანდერსონის და ბიორნ ულვეუსის მიერ დაწერილი და მადონასა და პრაისის მიერ პროდიუსირებული პოპ სიმღერა. სიმღერა 2005 წლის ოქტომბერში გამოვიდა და გახდა პირველი სინგლი მადონას მეათე სტუდიური ალბომიდან Confessions on a Dance Floor.
Hung Up დღემდე მადონას ერთ-ერთი გაყიდვადი სინგლია, და ერთ-ერთი ყველაზე წარმატებულია მსოფლიოში, რეკორდულ 45 ქვეყანაში პირველი ადგილის დაკავებით. ეს მადონამ 25-ე ოქროს სინგლი გახდა, რითაც The Beatles-ს ყველა დროის ყველაზე მეტი ოქროს სინგლების რაოდენობით გაუსწრო.
სიმღერების სია
აშშ 2× 12"
Hung Up (ალბომის ვერსია) – 5:38
Hung Up (SDP Extended Vocal) – 7:57
Hung Up (Bill Hamel Remix) – 6:58
Hung Up (SDP Extended Dub) – 7:57
Hung Up (Chus & Ceballos Remix) – 10:21
Hung Up (Tracy Young's Get Up And Dance Groove) – 9:03
აშშ და ევროპული სინგლი
Hung Up (ევროპული რადიოს ვერსია) – 3:23
Hung Up (Tracy Young's Get Up And Dance Groove Edit) – 4:16
Hung Up (SDP Extended Vocal) – 7:57
ბრიტანული 12" სინგლი
Hung Up (ალბომის ვერსია) – 5:38
Hung Up (SDP Extended Dub) – 7:57
Hung Up (SDP Extended Vocal) – 7:57
Hung Up (Tracy Young's Get Up And Dance Groove Edit) – 4:51
აშშ, ევროპული და კანადური კომპაქტ დისკი
Hung Up (აშშ რადიოს ვერსია) – 3:23
Hung Up (SDP Extended Vocal) – 7:57
Hung Up (Tracy Young's Get Up and Dance Groove Edit) – 4:15
Hung Up (Bill Hamel Remix) – 6:58
Hung Up (Chus & Ceballos Remix) – 10:21
Hung Up (SDP Extended Dub) – 7:57
ფრანგული, იაპონური, იაპონური და ავსტრალიური კომპაქტ დისკი
Hung Up (რადიოს ვერსია) – 3:23
Hung Up (Tracy Young's Get Up and Dance Groove Edit) – 4:15
Hung Up (SDP Extended Vocal) – 7:57
რესურსები ინტერნეტში
ინფორმაცია მადონას ოფიციალურ გვერდზე
2005 წლის სიმღერები
2005 წლის სინგლები
მადონას სიმღერები
de:Confessions on a Dance Floor#Hung Up
ჯუნგლების წიგნი (1967 წლის ფილმი)

ჯუნგლების წიგნი (1967 წლის ფილმი)
ჯუნგლების წიგნი — Walt Disney Productions-ის 1967 წლის ანიმაციური ფილმი, Buena Vista Distribution-ის დისტრიბუციით. იგი არის სტუდიების რიგით მეცხრამეტე სრულმეტრაჟიანი ანიმაციური ფილმი და უკანასკნელი, რომელზეც უოლტ დისნეი გარდაცვალებამდე მუშაობდა. ფილმის სიუჟეტი ეფუძნება რადიარდ კიპლინგის ამავე სახელწოდების რომანს. სიუჟეტის მიხედვით, დაკარგული ბიჭუნა მაუგლი იზრდება მგლებთან ერთად. მის აღზრდაზე მოგვიანებით ზრუნავენ შავი ავაზა ბაგირა და ტუჩა დათვი ბალუ. მაგრამ მაუგლი გრძნობს, რომ გული მიუწევს იქ, სადაც სინამდვილეში დაიბადა.
როგორც სცენარის, ასევე საუნდტრეკის ადრეული ვერსიები უფრო ახლოს იყო კიპლინგის ნაშრომთან, დრამატული, ბნელი განწყობით, რაზეც დისნეიმ უარი განაცხადა. შედეგად, ბილი პიტის და ტერი გილკისონის სანაცვლოდ, სცენარზე სხვა პიროვნებები მუშაობდნენ. ფილმის პერსონაჟების როლებს ახმოვანებენ მსახიობები და მუსიკოსები ფილ ჰარისი, სებასტიან კებოტი, ლუი პრიმა და ჯორჯ სანდერსი, ისევე, როგორც დისნეის ფილმის სხვა მუდმივი მსახიობები - სტერლინგ ჰალოუეი, ჯ. პატ ო'მელი და ვერნა ფელტონი. მაუგლის როლი გაახმოვანა რეჟისორ ვოლფგანგ რაითერმანის შვილმა, ბრიუსმა.
ჯუნგლების წიგნი გამოვიდა 1967 წლის 18 ოქტომბერს. მას დადებითი შეფასებები ხვდა წილად, განსაკუთრებით — საუნდტრეკისთვის, რომლის ხუთი სიმღერა ძმები შერმანების, ხოლო „The Bare Necessities“ - გილკისონის მიერ დაიწერა. თავდაპირველად ფილმის შემოსავალმა მსოფლიო მასშტაბით შეადგინა 23.8 მილიონი აშშ დოლარი. 1994 წელს გამოვიდა ვარიანტი მხატვრული ფილმის სახით, ხოლო ანიმაციური გაგრძელება, ჯუნგლების წიგნი 2 — 2003 წელს. კიდევ ერთი მხატვრული ფილმი 2016 წელს გამოვიდა
მუსიკა
Jungle Book Overture
Colonel Hathi's March
The Bare Necessities
I Wan'na Be Like You
Colonel Hathi's March (reprise)
Trust in Me
That's What Friends Are For
My Own Home
The Bare Necessities (reprise)
სხვა სიმღერები
ფილმისთვის შეიქმნა სხვა სიმღერებიც, რომლებიც თავად ფილმში არ იქნა შეტანილი:
Brothers All - Opening
The Song of the Seoneee
Monkey See, Monkey Do
I Knew I Belonged to Her
In a Days Work
The Mighty Hunters
რესურსები ინტერნეტში
სქოლიო
უოლტ დისნეის სტუდიების ანიმაციური ფილმები
1967 წლის ფილმები
ამერიკული ანიმაციური ფილმები
1967 წლის ანიმაციური ფილმები
Walt Disney Pictures-ის ფილმები
დასავლეთი ბესკიდები

დასავლეთი ბესკიდები — საშუალომთიანი მთათა მასივები და ქედების განცალკევებული ჯგუფი დასავლეთი კარპატების დასავლეთ ნაწილში. განფენილია პოლონეთში, სლოვაკეთსა და ჩეხეთში. სიგრძე დაახლოებით 250 კმ, სიმაღლე 1725 მ-მდე (მთა ბაბია-გურა). ძირითადად აგებულია კაინოზოური ქვიშაქვებითა და ფლიშით. მწვერვალები უმეტესწილად ბრტყელია. კალთების ქვედა ნაწილი შემოსილია წიფლითა და ნაძვნარ-სოჭნარით, უფრო მაღლა სუბალპური მდელოა. ჩრდილოეთ ფერდობებზე — ნავთობის საბადოა.
რესურსები ინტერნეტში
პოლონეთის ქედები
სლოვაკეთის ქედები
ჩეხეთის ქედები
მინბაშილი (საათლის რაიონი)

მინბაშილი (საათლის რაიონი)
მინბაშილი — სოფელი აზერბაიჯანში, საათლის რაიონში.
რესურსები ინტერნეტში
საათლის რაიონის სოფლები
იმირის გორა

იმირის გორა — ადრინდელი სამიწათმოქმედო კულტურის (ძვ. წ. VI ათასწლეული) გორანამოსახლარი სოფელ იმირის სამხრეთ-დასავლეთით, მდინარე ხრამის მარჯვენა ნაპირას (მარნეულის მუნიციპალიტეტი). გაითხარა 1966-1971 წლებში (ა. ჯავახიშვილი, ო. ჯაფარიძე).
ნამოსახლარი წარმოადგენს 4-5 მ სიმაღლისა და 90 მ დიამეტრის ბორცვს, რომელიც წარმოიქმნა ალიზის ნაგებობათა ნგრევისა და პერიოდული განახლების შედეგად. 5 მ-ზე მეტი სისქის კულტურის ფენაში დადგენილია 7 სამშენებლო ჰორიზონტი. საცხოვრებელი კომპლექსები შედგება საცხოვრებელი და სამეურნეო ნაგებობებისა და მათ შორის მოქცეული სამეურნეო ეზოსაგან. ცრუგუმბათოვან ნაგებობათა უმრავლესობა წრიულგეგმიანია. აღნიშნული კომპლექსები ერთმანეთთან დაკავშირებულია მორკალული კედლებით და წრიულადაა განლაგებული ცენტრალური მოედნის გარშემო. იმირის გორის მოსახლეობა ბინადარი იყო, მისდევდა მიწათმოქმედებას, მესაქონლეობას, ნადირობასა და თევზჭერას. იმირის გორის ქვედა ჰორიზონტებში აღმოჩენილია ჭდეული ორნამენტით და კონუსური კოპებით შემკული უხეშად ნაძერწი ჭურჭელი; ობსიდიანისა და კაჟის ნაწარმი და ძვლის ნაკეთობანი. ზედა ჰორიზონტებში ნაპოვნია სხვადასხვა სახის რელიეფური ორნამენტით შემკული უხეშად ნაძერწი და შედარებით უკეთ ნაძერწი მოვარდისფროზედაპირიანი თიხის სადა ჭურჭელი, ძვლის თოხები, ირმის რქისაგან დამზადებული სხვადასხვა დანიშნულების იარაღი, თიხის რამდენიმე ანთროპომორფიული ქანდაკების ფრაგმენტი. იმირის გორა შულავერ-შომუთეფეს კულტურის ადრეული საფეხურის ტიპური ძეგლია.
ადრინდელი ბრინჯაოს ხანიდან იმირის გორა სამაროვნად გამოუყენებიათ. გორის ცენტრალურ ნაწილში გაითხარა მტკვარ-არაქსის კულტურისა და ადრინდელი და შუა ბრინჯაოს ხანის სამარხები, გვიანდელი ბრინჯაო-ადრინდელი რკინის ხანის სამარხები, ფეოდალური ხანის (XIII-XIV სს.) 3 მდიდრული სამარხი.
ლიტერატურა
ქვემო ქართლის არქეოლოგიური ექსპედიციის შედეგები (1968-1971 წწ.), თბ., 1975.
Джавахишвили А.И., Строительное дело и архитектура поселений Южного Кавказа. V-III тыс., до н.э., Тб., 1973.
მარნეულის მუნიციპალიტეტის არქეოლოგიური ძეგლები
ნეოლითის ხანის ძეგლები
ენეოლითის ხანა
კალკისის რაიონი

კალკისის რაიონი — რაიონი პერუში, კახამარკის რეგიონის სან-მიგელის პროვინციაში. მდებარეობს ზღვის დონიდან 2 855 მეტრზე. 2007 წლის მონაცემებით, მოსახლეობა 4 694 ადამიანს შეადგენდა, სიმჭიდროვე 14 ადამიანი კმ²-ზე. ფართობი 339 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
კახამარკის რეგიონის რაიონები
სან-მიგელის პროვინციის რაიონები
ნაგომევი

ნაგომევი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (სალბიერის თემი). მდებარეობს ალევის ქედის დასავლეთ კალთაზე. ზღვის დონიდან 1200 მ, ახალგორიდან 12 კმ, ქსნიდან (უახლოესი რკინიგზის სადგური) 31 კმ. 2002 წლის აღწერის მონაცემებით სოფელში ცხოვრობს 29 კაცი. 2008 წლიდან ოკუპირებულია რუსეთის ფედერაციის მიერ
ლიტერატურა
სქოლიო
სალბიერის თემის სოფლები
ორმეთი (ოზურგეთის მუნიციპალიტეტი)

ორმეთი (ოზურგეთის მუნიციპალიტეტი)
ორმეთი — სოფელი საქართველოში, გურიის მხარის ოზურგეთის მუნიციპალიტეტში, შრომის თემში (სოფლები: ვაკე, ზედუბანი, მოცვნარი, ორმეთი, შრომა, ხრიალეთი). მდებარეობს მდინარე სუფსის მარცხნივ, ზღვის დონიდან 80 მ., ოზურგეთიდან 38 კმ, ურეკის რკინიგზის სადგურიდან 8 კმ. სოფელში არის საჯარო სკოლა.
ისტორია
სოფელში იდგა უკუნდაგარის ციხე-გალავანი და ეკლესია. ეს ციხე გადაჰყურებდა მდინარე სუფსის შესართავს და აკონტროლებდა ხეობას. 1987 წლის ბოლომდე შემორჩენილი იყო დაახლოებით 20-25 მეტრის სიმაღლის ჩრდილო-დასავლეთის სარკმლებიანი კუთხე, ფრესკითა და კლდეში მოჩუქურთმებული ქვის თაროებით.
ე.წ. ხატისწყლის მიდამოებში იდგა ეკლესია. შემორჩენილია ამ ადგილის დასახელება „ხატის საყდარი“. სოფელში, ალავერდის სერზე აღმოჩენილია წარწერიანი თლილი ქვები და კერამიკის ნაშთები. იმავე სერზე იდგა ნაკაშიძეების „ნაოდვარი“. საბჭოთა პერიოდში განვითარებული იყო მეჩაიეობა.
მოსახლეობა
ლიტერატურა
სქოლიო
ოზურგეთის მუნიციპალიტეტის სოფლები
Capitão Gervásio Oliveira

Capitão Gervásio Oliveira is a municipality in the state of Piauí in the Northeast region of Brazil.
See also
List of municipalities in Piauí
References
Municipalities in Piauí
სჯული

სჯული, რჯული, შჯული (სამართლის ისტორია) — კანონი, წესი და ჩვეულება, სამართალი ძველ საქართველოში. ტერმინი „სჯული“ წარმოდგა „სჯა“ ზმნისაგან (სულხან-საბა ორბელიანის განმარტებით, „სჯა“ არის „სამართალი“) და თავდაპირველად ნაბჭობს, გადაწყვეტილს ნიშნავდა. განასხვავებდნენ „ბუნებით სჯულის“ (იგი ადამიანთა თანდაყოლილად და მცნებით შთაგონებულად მიიჩნეოდა), „საწერილ სჯულს“ ანუ კანონმდებლობას („სჯული წიგნისაჲ“), „უწერელ სჯულს“ (ჩვეულებითი სამართალი) და „სამოქალაქოთა სჯულს“. „სჯული“ უმეტესწილად საეკლესი კანონწესების მნიშვნელობით იხმარებოდა. ამ დარგის ნორმათა კრებულს სჯულისკანონი, სამართალმცოდნეს კი მერჩულე ეწოდებოდა.
იხილეთ
სჯულდება
ლიტერატურა
ჯავახიშვილი იც., ქართული სამართლის ისტორია, წგნ., 1—2 (ნაკვ. 2), ტფ., 1928—1929;
ქართული კულტურა
ძველი ქართული სამართალი
ბობ ჯეიმზი

ბობ ჯეიმზი
რობერტ მაკილაინი „ბობ“ ჯეიმზი (დ. 25 დეკემბერი, 1939, მარშალი, მისური, აშშ) — გრემის ჯილდოს მფლობელი ამერიკელი ჯაზ-კლავიშისტი, არანჟირების ავტორი და მუსიკალური პროდიუსერი. ცნობილია, როგორც კვარტეტ Fourplay-ს დამაარსებელი და ტელესერიალ „ტაქსის“ მთავარი თემის ავტორი. მისი პირველი სამი ალბომის კომპოზიციებს ხშირად იყენებენ სემპლების სახით ჰიპ-ჰოპში.
დისკოგრაფია
სოლო
Bold Conceptions (1963)
Explosions (1964)
One (1974)
Two (1975)
Three (1976)
BJ4 (1977)
Heads (1977)
Touchdown (1978)
Lucky Seven (1979)
H (1980)
All Around the Town (1981)
Sign of the Times (1981)
Hands Down (1982)
Foxie (1983)
The Genie (1983)
Rameau (1984)
12 (1984)
The Swan (1984)
Obsession (1986)
The Scarlatti Dialogues (1988)
Ivory Coast (1988)
J. S. Bach: Concertos for 2 & 3 Keyboards (1989)
Grand Piano Canyon (1990)
Restless (1994)
Straight Up (1996)
Playin' Hooky (1997)
Joy Ride (1999)
Anthology (2001)
Dancing on the Water (2001)
Restoration (2001)
Morning, Noon & Night (2002)
Bob James in Hi Fi (2003)
Take It from the Top (2004)
Urban Flamingo (2005)
რესურსები ინტერნეტში
Art of the States: Bob James
ბობ ჯეიმზი საიტზე WhoSampled
სქოლიო
დაბადებული 25 დეკემბერი
დაბადებული 1939
ამერიკელი ჯაზ-კლავიშისტები
ამერიკელი ჯაზ-პიანისტები
Columbia Records-ის შემსრულებლები
სმუზ-ჯაზ პიანისტები
Warner Bros. Records-ის შემსრულებლები
გრემის ჯილდოს მფლობელები
ამერიკელი სესიური მუსიკოსები
ამერიკელი ტელეკომპოზიტორები